बिटिसिनि बिसायख’थियाव जेननायनि उनाव बिपिएफ दोलोखौ रायजोफोरा मानो गाज्रि मोनखो बेखौ सानखांनो खावलायो।  दिनैनि बे आफादावनो अनिल मोसाहारीखौ आफादगिरि, अजय कुमार ब्रह्मखौ लेङाइ आफादगिरि, गजेन बर’खौ नेहाथारी, सनाराम बर’ आरो रहिनी बसुमतारीखौ गौथुमारी नेहाथारी आरो खर्गेस्वर बर’खौ रांथुमगिरि महरै बिटिसियाव लानानै दिनै ” बड’लेण्ड बारग’ बिएलटि आफाद ” नि बिबानगिरिफोरखौ सायखयो। आफादाव बिटिआरनि गंब्रैबो जिल्लानि गोबां  बारग’ भि एफ, बारग’ बिएलटि आरो बारग’ एनडिएफबिनि सोद्रोमाफोरा बाहागो लायो।